Չոռնիե Զեմլի արգելոց

Չոռնիե Զեմլի արգելոց ( . ռուսերենից թարգմանած՝ անվանումը նշանակում է «Սև հողեր»), արգելոց Ռուսաստանի Դաշնությունում՝ Կասպից ծովից դեպի հյուսիս - արեւմուտք։ Արգելոցի հիմնական մասը գտնվում է Մերձկասպյան իջվածքում։ Ստեղծվել է 1990 թվականին։ Սկզբնապես նպատակ էր դրվել արգելոցի հիմնադրմամբ նպաստել սայգա այծքաղի  (Saiga tatarica) վտանգված պոպուլյացիայի պաշտպանությանը։ Բանն այն է, որ այդ ժամանակ Կալմիկիայի տնտեսությունը փլուզվել էր, և սայգաների թիվը աղետալի չափերով նվազել էր որսագողության ու ընտանի կենդանիների գերարածեցման հետևանքով առաջացած անապատացման պատճառով (որսագողերին գրավում էին սայգաների միսը և չինական բժշկության մեջ օգտագործվելու պատճառով մեծ պահանջարկ ունեցող եղջյուրները)։ Արգելոցում կան նաև թշշան կարապների, արոսների, մրտիմների, կռնչան ու գորշ բադերի և հազվագյուտ հավալուսնի գաղութներ։ Արգելոցը գտնվում է Կալմիկիայի Հանրապետության Չեռնոզեմելսկի շրջանում։ Այն ընդհանուր առմամբ 1219 կմ² տարածք է ընդգրկում իր  երկու տեղամասում, որոնց կցված է 900 կմ² բուֆերային գոտի.

1993 թվականից մինչև 2021 թվականը Չոռնի Զեմլիի արգելոցը համարվել է ՅՈՒՆԵՍԿՕ-ի կենսոլորտային արգելոցներից մեկը։

Էկոտարածաշրջան և կլիմա 
Չոռնիե Զեմլին գտնվում է Կասպյան ցածրադիր անապատային էկոտարածաշրջանի մեջտեղում, տարածաշրջան, որ ընդգրկում է Կասպից ծովի հյուսիսային և հարավ-արևելյան ափերը՝ ներառյալ Վոլգա  և Ուրալ գետերի դելտաները հյուսիսային մասում։ Չնայած տեղումները համեմատաբար քիչ են (տարեկան 200 միլիմետրից պակաս), վայրի բնությանը սատարում են գետային համակարգերն ու հենց ծովը։

Չոռնիե Զեմլիի կլիման զով կիսաչորային է ( Կյոպպենի կլիմայի դասակարգում BSk): Այս կլիման բնութագրվում է ջերմաստիճանի ինչպես օրական, այնպես էլ սեզոնային մեծ տատանումներով, տեղումների սակավությամբ։

Արգելոցի թանգարանը 
Արգելոցի վարչակազմի շենքում, որը գտնվում է Կոմսոմոլսկի ավանում, գործում է թանգարան, ուր տեղ են գտել արգելոցի տարածքում հայտնաբերված և ընդհանուր կամ մասնագիտական հետաքրքրություն ներկայացնող նյութեր։

Պատկերասրահ

Ծանոթագրություններ

Գրականություն 
 William Riley, Laura Riley - Nature´s Strongholds. The World´s Great Wildlife Reserves. Princeton University Press. 2005. ISBN= 0-691-12219-9

Արտաքին հղումներ 
 «Չոռնիե Զեմլի» արգելոցի պաշտոնական կայքէջը
 Физико-географические условия заповедника «Чёрные земли»
 Քարտեզ Chyornye Zemli արգելոցի, OpenStreetMap
 Ռուսաստանի բնության պահպանության կենտրոն, «Չոռնիե Զեմլի» արգելոց
 «Չոռնիե Զեմլի» արգելոց  (ռուսերեն)* «Չոռնիե Զեմլի» արգելոցի մասին՝ wild-russia.org կայքում

Ռուսաստանի արգելոցներ
Ռուսաստանի աշխարհագրություն